Antreprenoarea Alexandra Harja Samsonescu s-a înscris în PNL Suceava. Harșovschi anunță că aceasta va candida pentru Consiliul Local
Antreprenoarea Alexandra Harja Samsonescu s-a înscris în PNL Suceava. Anunțul a fost făcut de candidatul PNL pentru Primăria Suceava, viceprimarul Lucian Harșovschi, acesta precizând că Alexandra Harja Samsonescu este una dintre cele mai tinere și ambițioase antreprenoare din Suceava, iar din respect și responsabilitate pentru comunitatea noastră, a luat decizia de a se implica mai activ în viitorul Sucevei și din calitatea de consilier local al municipiului. "Astăzi a hotărât să se alăture echipei PNL Suceava, întrucât simte că aceasta este echipa în cadrul căreia poate ajuta comunitatea să prospere și să se dezvolte", a spus Lucian Harșovschi.
La rândul ei, Alexandra Harja Samsonescu a spus că "motivele care m-au determinat sunt clare, îmi plac dinamismul și energia cu care echipa PNL își realizează proiectele, împărtășesc valori fundamentale comune, precum modernizarea Sucevei și totodată susținere tinerilor și astfel consider că împreună putem continua dezvoltarea municipiului Suceava!"